text: [{"text_idx": "#000002", "text": "Sto\u0301rir partar av vindorkuvinnuni i\u0301 Evropa hava avbjo\u0301\u00f0ingar at dragast vi\u00f0. Ors\u00f8kirnar eru fleiri eitt nu\u0301 v\u00e6ntandi innt\u00f8ka. Ta\u00f0 hendir i\u0301 eini ti\u0301\u00f0, har lond, sum hava go\u0301\u00f0 ra\u0301\u00f0, skru\u0301va upp fyri stu\u00f0linum, nu\u0301 sto\u0301rar i\u0301l\u00f8guavger\u00f0ir skulu takast."}, {"text_idx": "#000003", "text": "Hetta skrivar danski netmi\u00f0ilin EnergiWatch, sum komandi vikur fer at varpa ljo\u0301s a\u0301 st\u00f8\u00f0una i\u0301 vindorkuvinnuni. Ta\u00f0 hendir um somu ti\u0301\u00f0, sum orkan fra\u0301 vindmyllum a\u0301 landi og til havs er ein av berandi su\u0301lunum i\u0301 gr\u00f8na orkuskiftinum."}, {"text_idx": "#000004", "text": "H\u00f8vu\u00f0sors\u00f8kirnar til st\u00f8\u00f0una i\u0301 hesi so ty\u0301\u00f0andi gr\u00f8nu vinnuni eru vaksandi u\u0301trei\u00f0slur, inflatio\u0301n og try\u0301st fra\u0301 kappingarneytum i\u0301 londum, sum fa\u0301a statsstu\u00f0ul. Ta\u00f0 eru so gott sum allir veitarabo\u0301lkar til hesa risasto\u0301ru vinnu, sum stri\u0301\u00f0ast vi\u00f0 at fa\u0301a ta\u00f0 at m\u00e6la runt i\u0301 hesum a\u0301rum. EnergiWatch skrivar, at vinnan skal til at taka st\u00f8\u00f0u til sto\u0301rar i\u0301l\u00f8gur i\u0301 eini ti\u0301\u00f0, har innt\u00f8kurnar i\u0301 vindvinnuni eru n\u00e6rum horvnar."}, {"text_idx": "#000005", "text": "St\u00f8\u00f0an er so miki\u00f0 a\u0301lvarssom, at tey b\u00e6\u00f0i vinnufel\u00f8gini Green Power Denmark og DI Energi taka hana i\u0301 st\u00f8rsta a\u0301lvara. B\u00e6\u00f0i i\u0301 Evropa og kring heimin annars stendur vindorkan til at ver\u00f0a u\u0301tbygd no\u0301gv komandi a\u0301rini. Til tess skulu sera sto\u0301rar i\u0301l\u00f8gur gerast i\u0301 eini ti\u0301\u00f0, har u\u0301trei\u00f0sluv\u00f8ksturin \u00f8kist og inflatio\u0301n ger seg galdandi um somu ti\u0301\u00f0. Og har onnur lond geva sto\u0301r i\u0301skoyti sum stu\u00f0ul til vinnuna ver\u00f0ur torf\u00f8rt at taka kappingina upp i\u0301 londum uttan sto\u0301rvegis stu\u00f0ul."}, {"text_idx": "#000006", "text": "Taka vit Danmark, so liggja vindmyllur ovast a\u0301 ynskilistanum hja\u0301 politikarunum og stjo\u0301rnini yvir framti\u0301\u00f0ar gr\u00f8nar orkuloysnir, sum skulu sleppa okkum undan CO2 u\u0301tla\u0301ti. Ho\u0301ast sto\u0301rar u\u0301tbyggingar eitt nu\u0301 i\u0301 londunum kring Nor\u00f0sjo\u0301gvin, so hevur ta\u00f0 kortini gingi\u00f0 skeiva vegin at fa\u0301a gongd a\u0301 byggingina av myllum m.a. orsaka\u00f0 av dru\u0301gvu vi\u00f0ger\u00f0arti\u0301\u00f0ini i\u0301 almennu skipanini. I\u0301 2022 minka\u00f0i tali\u00f0 av sa\u0301ttma\u0301lum til ny\u0301ggjar vindmyllur vi\u00f0 47% sammett vi\u00f0 a\u0301ri\u00f0 frammanundan."}, {"text_idx": "#000007", "text": "I\u0301 Evropa standa vindmyllur til eina framlei\u00f0sluorku uppa\u0301 80 GW i\u0301 bi\u0301\u00f0ist\u00f8\u00f0u. Tvs. at verk\u00e6tlanir og ti\u0301\u00f0ar\u00e6tlan ganga als ikki hond i\u0301 hond. Stjo\u0301rarnir i\u0301 b\u00e6\u00f0i Green Power Denmark og DI Energi siga, at ta\u00f0 hevur skund at fa\u0301a broytt og b\u00f8tt um st\u00f8\u00f0una. U\u0301tlit eru m.a. til sto\u0301rar sto\u0301rar u\u0301tbjo\u0301\u00f0ingar til havvind, og fel\u00f8gini mugu vera til rei\u00f0ar vi\u00f0 b\u00e6\u00f0i v\u00f8rum og t\u00e6nastum til at gera sto\u0301ru sa\u0301ttma\u0301larnar til veruleika i\u0301 framti\u0301\u00f0ini."}, {"text_idx": "#000008", "text": "Varastjo\u0301rin i\u0301 DI Energi, Troels Ranis sigur vi\u00f0 EnergiWatch, at sto\u0301rar u\u0301tbyggingar av vindorkuni, sum liggja fyri framman, standa ikki ma\u0301t vi\u00f0 ta kreppu, sum i\u0301dna\u00f0urin er i\u0301. \u00d8ll spyrja hv\u00f8nn annan, n\u00e6r gj\u00f8gnumbroti\u00f0 kemur, n\u00e6r vit fara at forvinna pengar aftur og n\u00e6r vit aftur kunnu gera i\u0301l\u00f8gur sigur Troels Ranis. I\u0301 Danmark eru havvindu\u0301tbo\u00f0 uppa\u0301 9-14 GW a\u0301 teknibor\u00f0inum og i\u0301 Evropa er gongdin tann sama. \u00d8ll tosa um vindorku men st\u00f8\u00f0an er tann, at bi\u0301\u00f0a\u00f0 ver\u00f0ur eftir, at hon skal loysa seg og geva yvirskot."}, {"text_idx": "#000009", "text": "Um somu ti\u0301\u00f0 sum hetta er st\u00f8\u00f0an i\u0301 Danmark og Evropa annars, so merkist try\u0301sti\u00f0 fra\u0301 stu\u00f0ulskipanum i\u0301 b\u00e6\u00f0i USA og Kina, sum stu\u00f0la teirra egnu vindi\u0301dna\u00f0i. USA hevur ju\u0301st samtykt lo\u0301g um eina stu\u00f0ulskipan, \"Inflation Reduction ACT\" ella IRA, sum spr\u00e6nir mia. av dollarum inn i\u0301 orkuvinnuna, og i\u0301 Kina ver\u00f0ur eisini latin almennur stu\u00f0ul til orkufyrit\u00f8kur. Ta\u00f0 gevur eina o\u0301r\u00e6ttvi\u0301sa kapping sigur Jan Hylleberg, varastjo\u0301ri i\u0301 Green Power Danmark vi\u00f0 EnergiWatch."}, {"text_idx": "#000010", "text": "Hann fer so langt sum at bera o\u0301tta fyri, at stu\u00f0ulsskipaninar i\u0301 USA og Kina kunnu heilt seta fo\u0301t fyri vindorkuvinnunum i\u0301 Danmark og Evropa sum heild."}, {"text_idx": "#000011", "text": "-Um vit ikki gera ta\u00f0 vit kunnu fyri at tryggja okkum, at tann t\u00f8knin, sum skal ny\u0301tast, kemur fra\u0301 evropeiskum fyrit\u00f8kum, eri eg ikki i\u0301 iva um, at vit fara at si\u0301ggja kinverskar vindmyllur i\u0301 donskum sjo\u0301gvi sigur Jan Hylleberg."}, {"text_idx": "#000017", "text": "Helvtin av orkuni fra\u0301 vindmyllulundum fer til spillis"}, {"text_idx": "#000018", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000019", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000020", "text": "Russland sendir oljutangaskip nor\u00f0ur um Sibiria"}, {"text_idx": "#000021", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000022", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000026", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]